CELEX: 62008CA0255
Language: sk
Date: 2009-10-15 00:00:00
Title: Vec C-255/08: Rozsudok Súdneho dvora (šiesta komora) z  15. októbra 2009 — Komisia Európskych spoločenstiev/Holandské kráľovstvo (Nesplnenie povinnosti členským štátom — Smernica 85/337/EHS — Posudzovanie vplyvov určitých verejných a súkromných projektov na životné prostredie — Stanovovanie prahových hodnôt — Rozsah projektu — Neúplné prebratie)

5.12.2009   
            
            
               SK
            
            
               Úradný vestník Európskej únie
            
            
               C 297/11
            
         Rozsudok Súdneho dvora (šiesta komora) z 15. októbra 2009 — Komisia Európskych spoločenstiev/Holandské kráľovstvo
   (Vec C-255/08) (1)
   
   (Nesplnenie povinnosti členským štátom - Smernica 85/337/EHS - Posudzovanie vplyvov určitých verejných a súkromných projektov na životné prostredie - Stanovovanie prahových hodnôt - Rozsah projektu - Neúplné prebratie)
   2009/C 297/10
   Jazyk konania: holandčina
   
      Účastníci konania
   
   
      Žalobkyňa: Komisia Európskych spoločenstiev (v zastúpení: M. van Beek a J.-B. Laignelot, splnomocnení zástupcovia)
   
      Žalovaný: Holandské kráľovstvo (v zastúpení: C. M. Wissels a M. Noort, splnomocnení zástupcovia)
   
      Predmet veci
   
   Nesplnenie povinnosti členským štátom — Nesprávne prebratie článku 4 ods. 2 a 3 v spojení s prílohami II a III smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie, zmenenej a doplnenej smernicami 97/11/ES a 2003/35/ES (Ú. v. ES. L 175, s. 40; Mim. vyd. 15/01, s. 248)
   
      Výrok rozsudku
   
   
               1.
            
            
               Holandské kráľovstvo si tým, že neprijalo opatrenia nevyhnutné na to, aby projekty, ktoré by mohli mať významný vplyv na životné prostredie v súlade s článkom 4 ods. 2 a 3 smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie, zmenenej a doplnenej smernicou Rady 97/11/ES z 3. marca 1997a smernicou Európskeho parlamentu a Rady 2003/35/ES z 26. mája 2003, v spojení s prílohami II a III tejto smernice, podliehali schvaľovaciemu konaniu a posudzovaniu týchto vplyvov, nesplnilo povinnosti, ktoré mu vyplývajú z tejto smernice.
            
         
               2.
            
            
               Holandské kráľovstvo je povinné nahradiť trovy konania.
            
         
      (1)  Ú. v. EÚ C 223, 30.8.2008.